মহান আলেকজান্ডার
আলেকজান্ডার ৩৫৬ খ্রিস্টপূর্বাব্দে গ্রিক মাস হেকাতোম্বাইওনের ষষ্ঠ দিনে বা ২০শে জুলাই ম্যাসিডন রাজ্যের পেল্লা নামক স্থানে জন্মগ্রহণ করেন। তিনি ম্যাসিডনের রাজা দ্বিতীয় ফিলিপ ও তাঁর চতুর্থ স্ত্রী অলিম্পিয়াসের পুত্র ছিলেন। দ্বিতীয় ফিলিপের সাত বা আটজন পত্নী থাকলেও আলেকজান্ডারের জন্মদাত্রী হওয়ার কারণে অলিম্পিয়াস ফিলিপের প্রধানা পত্নী ছিলেন।
ম্যাসিডনের দ্বিতীয় আলকেতাস
দ্বিতীয় আলকেতাস আর্গিয়াদ রাজবংশের দশম রাজা প্রথম আলেকজান্ডার জ্যেষ্ঠ পুত্র ছিলেন। ৪৫৪ খ্রিস্টপূর্বাব্দে পিতার মৃত্যুর পর তিনি ম্যাসিডনের সিংহাসনে আরোহণ করেন। মদাসক্ত এই শাসক পরবর্তী ছয় বছর রাজত্ব করার পর তাঁর ভ্রাতুষ্পুত্র প্রথম আর্কেলাওস তাঁকে হত্যা করেন। এর ফলে পরবর্তী শাসক হিসেবে তাঁর ভ্রাতা ও তাঁর হত্যাকারী প্রথম আর্কেলাওসের পিতা দ্বিতীয় পেরদিক্কাস ম্যাসিডনের সিংহাসনে আরোহণ করেন।